Contract de prestări-servicii 
 de consultanță pentru fundamentarea oportunității investiției și elaborarea Temei de proiectare aferente obiectivului de investiții Clujana Regional Inovation Hub
nr. ______________data_______________


1. Părțile contractante
În temeiul Legii nr. 98/2016  privind achizițiile publice, s-a încheiat prezentul contract de prestare de servicii, 
Între,

PARTENERIATULUI DINTRE FUNDAȚIA INNOCORE, în calitate de Lider de parteneriat ȘI  UAT JUDEȚUL CLUJ , în calitate de Partener, reprezentat prin FUNDAȚIA INNOCORE, cu sediul  în Cluj-Napoca, str. Donath, nr. 53A, cod 400287, înscrisă în Reg. Asociațiilor și fundațiilor nr. 2/2026 din 14.07.2026, reprezentată prin Președinte al Consiliului Director ,  Marcel Ioan Boloș, pe de o parte,
şi 

................................................... cu sediul în ………………….……str............................., nr ........
sector/județ........... , telefon  ................. , e-mail: ......................................., având codul fiscal RO  .................. , cont IBAN   ...................................  deschis  la  .......................................... ,  reprezentată prin ............................ , în calitate de Prestator, pe de altă parte 
.

2. Definiții 
2.1 - În prezentul contract următorii termeni vor fi interpretați astfel:
a) Contract - prezentul contract și toate anexele sale;
b)  achizitor și prestator - părțile contractante, așa cum sunt acestea numite în prezentul contract;
c) prețul contractului - prețul plătibil prestatorului de către achizitor, în baza contractului, pentru îndeplinirea integrală și corespunzătoare a tuturor obligațiilor asumate prin contract;
d) servicii - activități a căror prestare face obiect al contractului; 
e) produse - echipamentele, mașinile, utilajele, piesele de schimb și orice alte bunuri cuprinse în anexa/anexele la prezentul contract și pe care prestatorul are obligația de a le furniza aferent serviciilor prestate conform contractului;
f) forța majoră - reprezintă o împrejurare de origine externă, cu caracter extraordinar, absolut imprevizibilă și inevitabilă, care se află în afara controlului oricărei părți, care nu se datorează greșelii sau vinei acestora, și care face imposibilă executarea și, respectiv, îndeplinirea contractului; sunt considerate asemenea evenimente: războaie, revoluții, incendii, inundații sau orice alte catastrofe naturale, restricții apărute ca urmare a unei carantine, embargou, enumerarea nefiind exhaustivă, ci enunțiativă. Nu este considerat forță majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligațiilor uneia din părți;
g) zi - zi calendaristică; 
f) an - 365 de zile.



3. Interpretare
3.1 - În prezentul contract, cu excepția unei prevederi contrare, cuvintele la forma singular vor include forma de plural și vice versa, acolo unde acest lucru este permis de context.
3.2 - Termenul „zi” sau „zile” sau orice referire la zile reprezintă zile calendaristice dacă nu se specifică în mod diferit.

Clauze generale
4. Obiectul și prețul contractului
[bookmark: _Hlk61518384][bookmark: _Hlk61518773][bookmark: _GoBack]4.1. - Prestatorul se obligă să presteze „ Servicii de consultanță pentru fundamentarea oportunității investiției și elaborarea Temei de proiectare aferente obiectivului de investiții Clujana Regional Inovation Hub”, în conformitate cu obligațiile asumate prin prezentul contract şi în conformitate cu Propunerea tehnică și financiară - Anexa nr.1, respectiv Specificaţiile tehnice solicitate – Anexa nr.2 la contract, părți integrante ale contractului.
[bookmark: _Hlk219207025]4.2. - Prețul convenit pentru îndeplinirea contractului, respectiv prețul serviciilor prestate, plătibil Prestatorului de către Achizitor, este de ....................... lei, la care se adaugă cota legală de TVA în valoare de .................., prețul total fiind de ........................ lei cu TVA.
4.3. - Plata serviciilor se va face în termen de 30 zile de la acceptarea la plată a facturii de către Achizitor, în baza unui proces verbal de recepție a serviciilor prestate, semnat de ambele părți, fără obiecțiuni. 

5. Durata contractului
5.1 – Prezentul contract intră în vigoare la data semnării lui de către ultima parte și este valabil până la îndeplinirea integrală și corespunzătoare a obligațiilor  de către ambele părți; contractul operează valabil între părți, potrivit legii, ofertei și documentației de atribuire, de la data intrării sale în vigoare și până la epuizarea convențională sau legală a oricărui efect pe care îl produce.
5.2 – Durata de prestare a serviciilor  este de ............. de  la data semnării contractului lui de către ultima parte. 
 
6. Documentele contractului
6.1 - Documentele contractului sunt:
a)  Anexa 1 - specificațiile tehnice, inclusiv clarificările şi/sau măsurile de remediere aduse până la depunerea ofertelor ce privesc aspectele tehnice şi financiare;
b)  Anexa 2 – oferta tehnică și financiară;
c)  Anexa 3 - garanţia de bună execuţie daca este cazul;
d)  Anexa 4 - angajamentul ferm de susţinere din partea unui terţ, dacă este cazul;
e)  Anexa 5 - contractele cu subcontractanţii;
f)  Anexa 6 - acordul de asociere, dacă este cazul.
g)  Anexa 7 – graficul de prestare a serviciilor și de plată în tranșe, dacă este cazul;

[bookmark: _Hlk219207075](se enumeră, după caz, toate documentele pe care părţile înţeleg să le considere ca fiind parte integrantă a contractului)

6.2. - Orice contradicție între oferta tehnică și specificațiile tehnice se soluționează prin aplicarea cu prioritate a specificațiilor tehnice, a căror respectare este obligatorie, cu excepţia situaţiei în care carecteristicile tehnice ale ofertei sunt superioare celor din specificaţiile tehnice şi/sau termenele din ofertă sunt mai avantajoase pentru achizitor.






7. Obligațiile principale ale Prestatorului
7.1 - Prestatorul se obligă să presteze serviciile care fac obiectul prezentului contract în perioada/perioadele convenite și în conformitate cu obligațiile asumate, respectiv conform cerințelor din specificațiile tehnice/ofertei tehnice. Prestatorul are obligația de a garanta că serviciile prestate sunt cele solicitate și corespund tuturor normelor legale în vigoare referitoare la serviciile solicitate. Nu sunt acceptate livrabile de alt tip decât cele cerute prin documentația de atribuire , altele decât cele solicitate și garantate prin ofertă. 
7.2 - Pe toată perioada de derulare a contractului, Prestatorul va respecta următoarele principii profesionale și de performanță:
• va demonstra Achizitorului că deține competențele profesionale și legale asumării calității de Prestator al serviciilor contractate.
• prin semnarea contractului de servicii, Prestatorul recunoaște atât importanța serviciilor pe care trebuie să le furnizeze, cât și constrângerile financiare, materiale, de personal și pe cele legate de termenele de realizare a proiectului. 
• va acționa pe baza standardelor profesionale, de competență și de calitate care vor asigura îndeplinirea obiectivelor contractului la termen și în limita fondurilor alocate. În cadrul proiectului va fi asistat de Achizitor pentru a nu se produce întârzieri sau abateri de la cerințele contractului.
• va acționa pro-activ în ceea ce privește îndeplinirea obiectivelor contractului.
7.3 - Prestatorul se obligă să presteze serviciile la standardele și/sau performanțele prezentate în propunerea tehnică și solicitate prin documentația de atribuire. 
7.4 - Prestatorul se obligă să presteze serviciile în conformitate cu termenele de prestare prezentate în contract și actele adiționale atașate contractului (dacă este cazul). 
7.5 - Prestatorul se obligă să despăgubească Achizitorul împotriva oricăror:
reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalațiile sau utilajele folosite pentru sau în legătură cu serviciile prestate, și
daune-interese, costuri, taxe și cheltuieli de orice natură, aferente, cu excepția situației în care o astfel de încălcare rezultă din respectarea cererii de ofertă întocmită de către Achizitor.
7.6 - Prestatorul se obligă să informeze periodic Achizitorul asupra stadiului și evoluției serviciilor.
7.7 - Prestatorul se obligă să verifice documentele și informațiile primite și să înștiințeze Achizitorul cu privire la erorile și la inexactitățile constatate sau presupuse;
7.8. - Prestatorul are dreptul pe deplin recunoscut de Achizitor, de a aduce la cunoștința publicului, prin materiale promoționale proprii, prin publicarea în mass media sau pe Internet, a faptului că a implementat pentru Achizitor proiectul care face obiectul contractului.

8. Obligațiile principale ale Achizitorului
8.1 – Achizitorul se obligă să plătească prețul convenit în prezentul contract, în tranșe, conform art. 4, doar pentru serviciile prestate la un nivel de calitate corespunzător, în termen de maxim 30 zile de la acceptarea la plată a facturii de către Achizitor, în baza unui proces verbal de recepție a serviciilor prestate, semnat de ambele părți, fără obiecțiuni.
8.2 - Achizitorul se obligă să recepționeze serviciile prestate, dacă acestea corespund cerințelor din Specificaţiile tehnice solicitate/Ofertei tehnice, sunt complete şi la nivelul de calitate corespunzător.
8.3 - Achizitorul se obligă să plătească prețul serviciilor către prestator în condițiile prevăzute la pct. 4.2 din prezentul contract. Documentele în baza cărora se va face plata vor fi: procesul verbal de recepție semnat fără obiecțiuni și factura fiscală emisă de către Prestator. 
8.4 - Plata se va realiza prin ordin de plată, pe baza facturii emise de Prestator și acceptate de Achizitor, în contul indicat de Prestator în factura fiscală, în urma recepţionării serviciilor fără obiecţiuni.
8.5 - Dacă Achizitorul nu onorează facturile în termenele convenite, Prestatorul are dreptul de a sista prestarea serviciilor. Imediat ce Achizitorul onorează factura, Prestatorul va relua prestarea serviciilor în termen de 3 zile lucrătoare de la plata facturii.
8.6 - Drepturi de proprietate intelectuală: Orice rezultate sau drepturi legate de acestea, inclusiv drepturi de autor și/sau orice alte drepturi de proprietate intelectuală și/sau industrială, obținute ca urmare a executării serviciilor ce fac obiectul prezentului Contract vor fi proprietatea Achizitorului, care le poate utiliza, publica sau transfera după cum consideră necesar.

9. Sancțiuni pentru neîndeplinirea culpabilă a obligațiilor 
9.1 - În cazul în care, din vina sa exclusivă, Prestatorul nu reuşeşte să-şi execute obligaţiile asumate prin contract, atunci Achizitorul are dreptul de a deduce din preţul contractului, ca penalităţi, o sumă echivalentă cu o cotă procentuală de 0,15% din preţul contractului pentru fiecare zi de întȃrziere, pȃnă la îndeplinirea efectivă a obligaţiilor.
9.2 – În cazul în care Achizitorul, nemotivat, nu îşi onorează obligaţiile în termenele convenite, atunci Prestatorul are dreptul de a solicita, ca penalităţi, o sumă echivalentă cu o cotă procentuală de 0,15% din plata neefectuată pentru fiecare zi de întȃrziere, pȃnă la îndeplinirea efectivă a obligaţiilor.
9.3 – Nerespectarea obligaţiilor asumate prin prezentul contract de către una dintre părţi, în mod culpabil, dă dreptul părţii lezate de a considera contractul de drept reziliat şi de a pretinde plata de daune-interese.
9.4 – Achizitorul îşi rezervă dreptul de a renunţa la contract, printr-o notificare scrisă adresată Prestatorului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru furnizor. În acest caz, Prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.
9.5 – În cazul în care Prestatorul întârzie în îndeplinirea obligațiilor mai mult de 5 zile lucrătoare faţă de termenul  de prestare asumat în prezentul contract,  Achizitorul are dreptul de a rezilia contractul de drept, fără notificare şi fără intervenţia instanţelor de judecată, cu excepția situației prevăzute la pct. 19.
9.6 – Rezilierea unilaterală a contractului poate fi făcută de Achizitor în condiţiile stipulate la art. 9.4 şi/sau în cazul în care Achizitorul nu mai poate dispune de finanţare pentru plata serviciilor achiziționate, în acest caz rezilierea operând de drept, fără notificare şi fără intervenţia instanţelor de judecată, achizitorului neputându-i fi solicitate daune-interese.

Clauze specifice
10. Garanţia de bună execuţie a contractului – Daca este cazul
10.1 – Prestatorul se obligă să constituie garanţia de bună execuţie a contractului în termen de 5 zile lucrătoare de la data semnării contractului, în cuantum de 10% din valoarea contractului fără TVA. 
[bookmark: _Hlk207360135]10.2 - Garanţia de bună execuţie a contractului se constituie prin oricare din formele prevăzute la art. 154 alin. (4) din Legea 98/2016 şi este valabilă pe toată perioada de valabilitate a contractului. În cazul în care valoarea garanţiei de bună execuţie este mai mică de 5.000 de lei, Achizitorul are dreptul de a accepta constituirea acesteia prin depunerea la casierie a unor sume în numerar.
10.3 – Achizitorul are dreptul de a emite pretenţii asupra garanţiei de bună execuţie, oricând pe parcursul îndeplinirii contractului, în limita prejudiciului creat, în cazul în care Prestatorul nu îşi îndeplineşte din culpa sa obligaţiile asumate prin contract. Anterior emiterii unei pretenţii asupra garanţiei de bună execuţie achizitorul are obligaţia de a notifica pretenţia atât Prestatorului, cât şi emitentului instrumentului de garantare, precizând obligaţiile care nu au fost respectate, precum şi modul de calcul al prejudiciului. În situaţia executării garanţiei de bună execuţie, parţial sau total, Prestatorul are obligaţia de a reîntregi garanţia în cauză raportat la restul rămas de executat.
10.4 - Achizitorul se obligă să elibereze/restituie garanţia de bună execuţie în cel mult 14 zile de la data întocmirii procesului-verbal de recepţie a serviciilor care fac obiectul contractului de achiziție publică şi/sau de la plata facturii finale, dacă nu a ridicat până la acea dată pretenţii asupra ei.

11. Alte responsabilități ale Prestatorului
11.1 - (1) Prestatorul are obligația de a presta serviciile prevăzute în contract cu profesionalismul și promptitudinea cuvenite angajamentului asumat și în conformitate cu propunerea sa tehnică și documentația de atribuire.
	(2) Prestatorul se obligă să supravegheze prestarea serviciilor, să asigure resursele umane, materialele, instalațiile, echipamentele și orice alte asemenea, fie de natură provizorie, fie definitivă, cerute de și pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.
11.2 - Prestatorul este răspunzător atât de siguranța tuturor operațiunilor și metodelor de prestare utilizate, cât și de calificarea personalului folosit pe toată durata contractului.
11.3 – Prestatorul are obligația de:
· a începe activitatea la data semnării contractului de către ultima parte;
· a pune la dispoziția personalului logistica/resursele necesare derulării activităților contractului;
· de a realiza activitățile în cadrul contractului și de a furniza, conform angajamentelor asumate, rezultatele/livrabilele solicitate prin contract elab
· de a informa Achizitorul despre riscurile apărute pe parcursul proiectului/contractului și de a propune măsuri de contracarare, în cazul manifestării acestora cu impact ridicat asupra obiectivului proiectului;
· de a întocmi notificările sau propunerile de acte adiționale la contractul de achiziții, dacă este cazul;

12. Alte responsabilități ale achizitorului
12.1 - Achizitorul se obligă să pună la dispoziția Prestatorului orice facilități și/sau informații pe care acesta le-a cerut în propunerea tehnică necesare pentru îndeplinirea contractului.
12.2 – Achizitorul are obligația de:
· a pune la dispoziția Prestatorului documentele și informațiile necesare pentru îndeplinirea contractului;
· a desemna o echipă de proiect cu atribuții corespondente activităților contractului și care asigură legătura cu personalul Prestatorului  
· a recepționa serviciul prestat în termenul convenit;
· a deconta serviciul prestat, conform condițiilor prevăzute în prezentul caiet de sarcini.

13. Recepție și verificări 
13.1 - Achizitorul are dreptul de a verifica modul de prestare a serviciilor pentru a stabili conformitatea lor cu prevederile din oferta/propunerea tehnică și din specificațiile tehnice. 
13.2 - Verificările vor fi efectuate de către Achizitor, în conformitate cu prevederile din prezentul contract. 

14. Începere, finalizare, întârzieri, sistare, reziliere
14.1 - (1) Prestatorul are obligația de a începe prestarea serviciilor  de la data semnării contractului de către ultima parte. 
 	(2) În cazul în care Prestatorul suferă întârzieri, datorate în exclusivitate Achizitorului, părțile vor stabili de comun acord, prelungirea perioadei de prestare a serviciului.
14.2 - (1) Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită în contract, trebuie finalizate în termenul convenit de părți, termen care se calculează de la data începerii prestării serviciilor.
	(2) În cazul în care: 
i) din orice motive de întârziere, ce nu se datorează Prestatorului, sau
ii) din cauza altor circumstanțe neobișnuite susceptibile de a surveni, altfel decât prin încălcarea contractului de către Prestator,
Prestatorul este îndreptățit de a solicita prelungirea perioadei de prestare a serviciilor sau a oricărei faze a acestora, părțile vor revizui, de comun acord perioada de prestare și vor semna un act adițional. 
14.3 - Dacă pe parcursul îndeplinirii contractului Prestatorul constată faptul că nu poate respecta termenul de prestare, acesta are obligația de a notifica acest lucru, în timp util, Achizitorului. Modificarea datei/perioadei de prestare asumate se face cu acordul părților, în perioada de valabilitate a contractului, prin act adițional la prezentul contract. 
14.4 - În afara cazului în care Achizitorul este de acord cu o prelungire a termenului de prestare, orice întârziere în îndeplinirea contractului dă dreptul Achizitorului de a solicita penalități Prestatorului. 
14.5 –Achizitorul are dreptul de a  rezilia unilateral prezentul contract, fiind îndatorat a efectua plata doar pentru livrabilele recepţionate fără obiecţiuni până la notificarea Prestatorului, în condiţiile în care nu mai poate dispune de finanţare, pentru obiectul contractului de prestări servicii aşa cum a fost acesta definit la art.4.

15. Ajustarea prețului contractului
15.1 - Pentru serviciile prestate, plățile datorate de Achizitor Prestatorului sunt sumele specificate în propunerea financiară care este parte integrantă a prezentului contract.  
15.2 - Prețul contractului este ferm pe întreaga perioada de derulare a contractului.

16. Amendamente
16.1 . Părțile contractante au dreptul, pe durata îndeplinirii contractului, de a conveni modificarea clauzelor contractului, prin act adițional și numai cu respectarea condițiilor prevăzute de Legea nr. 98/2016 privind achizițiile publice, respectiv de Normele metologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, aprobate prin HG nr. 395/2016.
17. Subcontractanți – Daca este cazul
17.1 – Prestatorul are obligația, în cazul în care există părți din contract pe care le subcontractează, de a încheia contracte cu subcontractanții desemnați în concordanță cu oferta.
17.2 - 	(1) Prestatorul are obligația de a prezenta la încheierea contractului, toate contractele încheiate cu subcontractanții desemnați.
(2) Lista subcontractanților, cu datele de identificare ale acestora, cât și contractele încheiate cu aceștia se constituie în anexe la contract.
17.3 - (1) Prestatorul este pe deplin răspunzător față de Achizitor de modul în care îndeplinește contractul.
          (2) Subcontractantul este pe deplin răspunzător față de Prestator de modul în care își îndeplinește partea sa din contract.

18. Cesiunea
18.1. - În aplicarea prevederilor art. 218 din Legea 98/2016 privind achizițiile publice este permisă cesiunea de creanță în favoarea subcontractanților legată de partea/părțile din contract care sunt îndeplinite de către aceștia.
18.2 - Este permisă doar cesiunea creanțelor născute prin prezentul contract de prestări servicii, obligațiile născute rămânând în sarcina părților contractante, astfel cum au fost stipulate și asumate inițial.
18.3 - Cesiunea nu va exonera Prestatorul de nici o responsabilitate privind garanția sau orice alte obligații asumate prin contract.  

19. Forța majoră
19.1 - Forța majoră este constatată de o autoritate competentă.
19.2 - Forța majoră exonerează părțile contractante de îndeplinirea obligațiilor asumate prin prezentul contract, pe toată perioada în care aceasta acționează.
19.3 - Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.
19.4 - Partea contractantă care invocă forța majoră are obligația de a notifica celeilalte părți, imediat și în mod complet, producerea acesteia și să ia orice măsuri care îi stau la dispoziție în vederea limitării consecințelor.
19.5 - Partea contractantă care invocă forța majoră are obligația de a notifica celeilalte părți încetarea cauzei acesteia în maximum 15 zile de la încetare.


19.6- Dacă forța majoră acționează sau se estimează ca va acționa o perioadă mai mare de 1  lună fiecare parte va avea dreptul să notifice celeilalte părți încetarea de drept a prezentului contract, fără ca vreuna din părți să poată pretinde celeilalte daune-interese.

20. Soluționarea litigiilor
20.1 - Achizitorul și Prestatorul vor depune toate eforturile pentru a rezolva pe cale amiabilă, prin tratative directe, orice neînțelegere sau dispută care se poate ivi între ei în cadrul sau în legătură cu îndeplinirea contractului.
20.2 - Dacă, după 15 zile de la începerea acestor tratative, Achizitorul și Prestatorul nu reușesc să rezolve în mod amiabil o divergență contractuală, fiecare poate solicita ca disputa să se soluționeze de către instanțele judecătorești competente din Cluj-Napoca, România. 

21. Limba care guvernează contractul
21.1 - Limba care guvernează contractul este limba română.

22. Comunicări
22.1 - (1) Orice comunicare între părți, referitoare la îndeplinirea prezentului contract, trebuie să fie transmisă în scris.
         - (2) Orice document scris trebuie înregistrat atât în momentul transmiterii, cât și în momentul primirii.
22.2 - Comunicările între părți se pot face și, fax sau e-mail cu condiția confirmării în scris a primirii comunicării.

23. Încetarea prezentului contract:
23.1 – La împlinirea termenului pentru care a fost încheiat, în cazul în care părțile nu au convenit prelungirea contractului prin act adițional.
23.2 – Prin denunțarea unilaterală de către Achizitor, fără nicio notificare prealabilă adresată Prestatorului, în cazul în care acestuia i se retrage autorizația de funcționare, intră în procedura de reorganizare judiciară sau este declarat în stare de faliment. În acest caz, Prestatorul are dreptul de a pretinde numai plata corespunzătoare pentru partea din contract îndeplinită până la data denunțării unilaterale a contractului.
23.3 – Prin denunțare unilaterală de către oricare dintre părți, în cazul apariției unor circumstanțe care nu au putut fi prevăzute la data încheierii contractului și cu condiția  notificării în prealabil a celeilalte părți.
23.4 - Fără a aduce atingere dispozițiilor dreptului comun privind încetarea contractelor sau dreptului autorității contractante de a solicita constatarea nulității absolute a contractului de achiziție publică, în conformitate cu dispozițiile dreptului comun, Achizitorul are dreptul de a denunța unilateral un contract de achiziție publică în perioada de valabilitate a acestuia în una dintre următoarele situații:
a) Prestatorul se afla, la momentul atribuirii contractului, în una dintre situațiile care ar fi determinat excluderea sa din procedura de atribuire potrivit art. 164-167 din Legea 98/2016;
b) contractul nu ar fi trebuit să fie atribuit contractantului respectiv, având în vedere o încălcare gravă a obligațiilor care rezultă din legislația europeană relevantă și care a fost constatată printr-o decizie a Curții de Justiție a Uniunii Europene.
23.5. - Prin reziliere cu efect imediat, în caz de neexecutare culpabilă de către oricare dintre părți a obligațiilor prevăzute în prezentul contract. Rezilierea se face printr-o simplă notificare trimisă celeilalte părți, fără intervenția instanței de judecată și fără alte proceduri prealabile și, după caz, cu obligația părții în culpă de a achita daune interese. În cazul încetării contractului din culpa Prestatorului, acesta din urmă va răspunde proporțional cu prejudiciul creat din culpa sa dovedită.
23.6 – Prin acordul scris al părților.
23.7 – În orice alte cazuri prevăzute de lege.
23.8 – Rezilierea prezentului contract nu va avea niciun efect asupra obligațiilor deja scadente între părțile contractante, obligatii care reprezinta valoarea serviciilor prestate. cu respectarea standardelor calitative aferente.

[bookmark: _Hlk219207248][bookmark: _Hlk219203050]23.9 – În cazul în care Prestatorul nu își îndeplinește obligațiile de prestare a serviciilor la standardele de calitate convenite sau nu respectă termenele de execuție stabilite, Achizitorul are dreptul de a considera prezentul contract reziliat, acesta încetând de plin drept, fără a fi necesară punerea în întârziere, fără intervenția instanței de judecată și fără nicio altă formalitate prealabilă.

24. Proprietatea intelectuală 
24.1. - Orice instrucțiuni, baze de date, software și înregistrări justificative ori materiale achiziționate, compilate ori elaborate de către Prestator sau de către personalul său salariat ori contractat în executarea contractului vor deveni proprietatea exclusivă a Achizitorului, dacă nu se prevede altfel.
24.2. -  Părțile convin ca drepturile de autor, cât și orice alte drepturi de proprietate intelectuală în legătură cu orice materiale, documente, date, programe, informații sau descoperiri furnizate Prestatorului de către sau din partea Achizitorului sunt și vor rămâne în proprietatea exclusivă a Achizitorului. 
24.3. - Părțile convin ca drepturile de autor legate de lucrarea realizată ca expertiză la tema asumată prin prezentul contract, cât și orice alte materiale, documente, date, programe, informații conexe sau descoperiri furnizate achizitorului, și plătite de către acesta, de către sau din partea prestatorului, odată cu recepţionarea acestora de către Achizitor, sunt și vor rămâne în proprietatea exclusivă a Achizitorului. 
24.4. - Dacă la elaborarea și prestarea activității sau a unei părți a activității, prestatorul utilizează lucrări, studii sau opere protejate prin drepturi de autor aparținând unei terțe persoane, alta decât Achizitorul și/sau Prestatorul, Prestatorul va răspunde exclusiv de obținerea aprobării de la titularul dreptului de autor a dreptului de a utiliza opera respectivă pentru realizarea activității.
24.5. - Prestatorul nu va utiliza lucrările, conceptele, ideile create, modificate sau adaptate în legătură cu activitatea realizată în baza contractului si/sau furnizate Achizitorului în legătură cu realizarea de activității în beneficiul oricărei terțe persoane. De asemenea, Prestatorul se angajează să nu publice, comunice sau să facă cunoscut, prin orice fel de mijloace audio-vizuale, părți, întregul sau concluzii legate de tema contractată și lucrarea efectuată, fără acordul Achizitorului.
24.6. - Orice rezultate sau drepturi legate de acestea, inclusiv drepturi de autor și/sau orice alte drepturi de proprietate intelectuală și/sau industrială, obținute ca urmare a executării serviciilor ce fac obiectul prezentului Contract vor fi proprietatea Achizitorului, care le poate utiliza, publica sau transfera după cum consideră necesar.
24.7.- Încălcarea obligațiilor prevăzute în prezentul articol îndreptățește Achizitorul  să ceară Prestatorului despăgubiri pentru toate daunele suferite din această cauză, justificate în condițiile legii.  

25. Confidențialitatea:
25.1.	Informația Confidențială este orice informație care emană de la Achizitor sau Prestator cu acest titlu, privitoare la Contract (sau executarea prezentului contract) și nu este cunoscută de cealaltă parte din alte surse. Termenul de Informații Confidențiale include, dar nu se limitează la:
25.1.1.	toate informațiile și datele transmise de o parte celeilalte părți angajaților sau agenților acestuia; verbal, în scris sau grafic de mașină, care includ, dar nu se limitează la proiecte, proceduri, formule, descoperiri, invenții, îmbunătățiri, concepte, planuri de afaceri, oportunități de afaceri, finanțe, cercetări, dezvoltare, secrete comerciale, personal și idei; 
25.1.2.	informații confidențiale ale unor terțe părți dezvăluite unei părți de către cealaltă, ca urmare a oricărui acord de confidențialitate încheiat între proprietarii unor asemenea informații și partea implicată;
25.1.3. termenii și condițiile acestui contract;
25.1.4.	discuțiile dintre Achizitor și Prestator;
25.1.5.	tot ceea ce ține de activitatea și acțiunile părților îndreptățite în sensul bunei desfășurări a Proiectului.
25.1.6.	Structura organizației, cifra de afaceri, numărul de personal;
25.1.7.	Numele partenerilor de afaceri;
25.1.8.	Proiectele de dezvoltare și de cercetare;


25.1.9.	Costurile de producție;
25.1.10. Documentele contabile;
25.1.11. Salariile individuale;
25.2.	Părțile nu vor dezvălui, publica și răspândi Informațiile Confidențiale nimănui altcuiva decât angajaților proprii care au nevoie să cunoască aceste informații. Dacă este necesară implicarea unei terțe părți (corporații de consultanță sau subcontractare), trebuie încheiate acorduri de confidențialitate înaintea autorizării oricărei terțe părți. Părțile sunt de acord să ia măsuri de precauție de maximă prudență și diligență urmând a răspunde de culpa levis in abstracto, pentru a împiedica orice folosire, dezvăluire, publicare sau răspândire neautorizată a Informațiilor Confidențiale. Părțile sunt de acord să accepte și să folosească Informațiile Confidențiale numai pentru urmărirea relațiilor reciproce de afaceri.
25.3.	Fiecare Parte este de acord să nu folosească în alt fel Informațiile confidențiale în propriul său beneficiu sau al unui terț, fără o aprobare prealabilă în scris a unui reprezentant autorizat al părții emitente pentru fiecare caz în parte.
25.4.	Părțile vor limita accesul la asemenea Informații Confidențiale pentru angajați, funcționari și manageri ai lor (sau angajați, funcționari și manageri ai companiilor afiliate) care au nevoie să le cunoască, și vor informa aceste persoane asupra obligațiilor asumate prin acest contract.
25.5.	Fiecare Parte va păstra în deplină securitate toate suporturile materiale transmise și care conțin informațiile ce aparțin celeilalte părți, oricare ar fi forma de păstrare sau înregistrare a acestora.
25.6.	Achizitorul va anunța imediat Prestatorul în legătura cu orice pierdere sau suspiciune de pierdere a oricărui document ce conține informații aparținând Prestatorului. De asemenea, va anunța Prestatorul în legătură cu orice suspiciune de sustragere de informații ce aparțin acestuia. 
25.7.	Prestatorul va acționa la fel, în cazul pierderii, suspiciunii de pierdere sau suspiciunii de sustragere a oricărui document conținând informații aparținând Achizitorului, anunțându-l imediat pe Achizitor.
25.8.	Aceste restricții legate de folosirea și dezvăluirea Informațiilor confidențiale nu se vor aplica nici unei Informații confidențiale:
25.8.1.	care este dezvoltată independent de Părți sau oricare dintre companiile afiliate Părților ; sau
25.8.2.	care a fost legal primită fără nici o restricție (sau supusă unor restricții mai puține decât se stipulează în acest contract) de la o alta sursă care are dreptul de a furniza asemenea Informații confidențiale; sau
25.8.3.	care în momentul dezvăluirii către cealaltă parte erau cunoscute de aceasta sau de către oricare dintre companiile afiliate ale acesteia fără restricții (sau supuse unor restricții mai puține decât se stipulează în acest contract); sau
25.8.4.	care sunt cerute uneia dintre parți prin legea în vigoare să le dezvăluie; cu condiția ca Partea în cauză sa îl notifice cealaltă parte de intenția sa de a face o asemenea dezvăluire, imediat ce se stabilește că este obligat să facă o asemenea dezvăluire și înainte de a face orice asemenea dezvăluire; și cu condiția de a lua măsurile rezonabile pentru a limita volumul de Informații Confidențiale astfel dezvăluite și de a proteja confidențialitatea.
	25.8.5.	care intră în domeniul public fără să fie rezultatul vreunei acțiuni, non-acțiuni sau greșeli a Părților.
25.9.	Informațiile Confidențiale vor fi protejate pe toată perioada de valabilitate a contractului sau pe orice perioadă mai scurtă, dar aceasta va fi menționată fie în scris de către partea emitentă a informației, referitor la fiecare informație specific identificabilă, fie prin act adițional încheiat ulterior cu privire la prestarea unor anumite servicii.
25.10.  La cererea uneia dintre părți, cealaltă parte este obligată să-i înapoieze acesteia toate suporturile materiale ce conțin Informații Confidențiale, inclusiv orice copie făcută după acestea, iar orice informație ce se afla pe suporturi ce nu pot fi distruse va fi ștearsă.
25.11.	Toate obligațiile create prin acest capitol vor continua 5 ani după schimbarea sau terminarea relației de afaceri dintre Părți.




26. Dispoziții finale
26.1. Prestatorul declară că îndeplinește toate condițiile prevăzute de lege pentru încheierea și executarea contractului. 
26.2. Prestatorul, prin persoana vizată, își exprimă consimțământul expres ca Achizitorul să prelucreze datele cu caracter personal, astfel cum această noțiune este definită de Regulamentul nr. 679 din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor), în legătură cu încheierea și executarea de către părți a contractului. În acest sens, informații cu privire la Prestator pot fi transferate către sau accesibile în:
 - părți terțe, organizații partenere din cadrul UE sau din afara spațiului UE, ce pot procesa informații în calitate de parteneri ai Achizitorului, în baza unui acord cu privire la acest lucru și în conformitate cu regulile aplicabile de protecție a datelor cu privire la transferul internațional de date sau
- părți terțe (spre exemplu instanțe judecătorești, organe de poliție sau orice autorități de reglementare naționale sau internaționale), când există o solicitare, respectiv o obligație legală în acest sens. Pe parcursul prelucrării respectivelor date, Prestatorul are următoarele date: Dreptul de acces al persoanei vizate, Dreptul la rectificare, Dreptul la ştergerea datelor ("dreptul de a fi uitat"), Dreptul la restricţionarea prelucrării, Dreptul la portabilitatea datelor, Dreptul la opoziţie şi Dreptul de a nu face obiectul unui proces decizional individual automatizat. Persoana vizată poate exercita astfel de drepturi prin transmiterea unei solicitări la sediul achizitorului.

27. Legea aplicabilă contractului
27.1 Contractul va fi interpretat conform legilor din România.
Părțile au înțeles să încheie prezentul contract în 2 (două) exemplare, câte unul pentru fiecare parte. 

		Achizitor						Prestator

